අසහාය ගායක එච්. ආර්. ජෝතිපාලයන්ගේ 77 වන ජන්ම දිනය පෙබරවාරි 12 වැනි දිනට යෙදී ඇත.මේ නිමිත්තෙන් එච්. ආර්. ජෝතිපාල මිතුරු සමාජය සහ ගුණ සමරු පදනම මඟින් සුපුරුදු පරිදි පින්කම් රැසක් සිදු කිරීමට මෙවරත් සූදානම් වේ.එදින උදෑසන 10 ට මාලිගාවත්ත ‘එච්. ආර්. ජෝතිපාල මාවතේ’ පිහිටි ජෝති පිළිරුව අබියස දී වියළි ආහාර බෙදා දීමේ වැඩසටහනක් සහ අධ්‍යාපනය ලබන කුඩා සාමණේර ස්වාමීන් වහන්සේලා වෙත පොත් පත් බෙදා දීමේ පින්කමක් ද සිදු කෙරෙන අතර ඉන්පසු ‘ජෝති පිළිරුවට’ මල්දම් උපහාර පිදීමට ද සැලසුම් කර ඇත.එම සංගමයේ සාමාජික සාමාජිකාවන් පමණක් ගීත ගායනා කරන “ජෝති ජන්ම දින සැමරුම් ප්‍රසංගය” සවස 6.00ට කොළඹ නව නගර ශාලාවේ දී පැවැත්වීමට කටයුතු යොදා ඇත.අනුරුද්ධ කරුණානායක ප්‍රමුඛ ‘සාරංගා’ සංගීත කණ්ඩායම සංගීතයෙන් රස ගන්වන මෙම ප්‍රසංගය නැරඹීමට අමරණීය ගායක එච්. ආර්. ජෝතිපාලයන්ගේ රසික රසිකාවන් සියලු දෙනාට සහභාගී වන ලෙස ‘ජෝති මිතුරු සමාජය’ ආරාධනා කර සිටී.චන්දු ඉඹුලානපසුගිය දෙසැම්බර් මාසයේ ඉන්දියාවේ මදුරාසියේ ආර්යපුරම් හි ටී. එන්. රාජරත්නම් රංග ශාලාවේදී පැවැත්වූ ඝාන මුකුඩප්ප්‍රිය ජාත්‍යන්තර නර්තන උළෙලට ශ්‍රී ලංකාව නියෝජනය කරමින් ‘භාරත නෘත්‍ය රංජන කලා නිකේතනය, ඇකඩමි ඔෆ් ෆයින් ආට්ස් ශ්‍රී ලංකා’ ආයතනයේ ප්‍රවීණ භරත නාට්‍යාචාර්ය රංජන සූරියබණ්ඩාර විශේෂ ගෞරවයෙන් පිදුම් ලැබූ අතර එම ප්‍රසංගයට ඉදිරිපත් වූ ඔහුගේ ශිෂ්‍ය ශිෂ්‍යාවන් සම්මාන, සහතිකපත් ලබා ගත්හ.මෙය මහාචා්රය ගෝපාල් ක්‍රිෂ්ණන් මැතිතුමාගේ ආරාධනයෙන් පැවැති අතර මේ සඳහා විවිධ රටවලින් නර්තන කණ්ඩායම් රැසක් සහභාගී වූහ.